Written by Mariette Steyn on June 14, 2013 . Posted in Nuus uit gemeentes
Die tema van die gewilde TV-sepie, 7de Laan, was 'n treffer. Niemand wou dit mis nie. Daarvoor was die verrassingselement net te groot.
Dit het vir groot geesdrif en ondersteuning gesorg toe die Kommissie vir die Diens van Barmhartigheid van die NG gemeente op Napier 'n baie prettige
gehou het – alles vir 'n baie goeie doel.
• Die plan hiervoor het ontstaan sodat geld ingesamel kon word vir Anelé Fourie (13) se mediese uitgawes. Sy het sistiese fibrose. Dit is 'n siekte waar 'n dik, taai slym verhinder dat veral die longe en die pankreas normaal funksioneer. Lyers hieraan het onder meer hospitalisasie en voortdurende medikasie nodig.
Dié oggend is een van die projekte wat aangepak is om die Fourie-gesin geldelik te help.
Op Napier is die insameling vir Anelé bekend as die Pienk Varkie-fonds en op dié oggend het die varkies se pensies sommer boepens gestaan.
Geen wonder nie dat pienk varkies die tafels van Oppie Koffie versier het.
Die toegangsgeld was dan ook 'n donasie vir die Pienk Varkies.
Alles was daar soos die deli met heerlike wegneemgeregte, blomme, en tuisgemaakte produkte; die slaghuis met onder meer biltong; die boetiek met uitsonderlike uitrustings en handsakke; en die boekwinkel met honderde tweedehandse boeke – en natuurlik ook Napier se Matrone, Hilda en Vince, asook die bekende 7de
Laan-eetgoed soos Hilda se dadelvingers en Matrone se koeksisters en Hertzoggies.En ja, daar was ook 'n gaskunstenaar.
Nog een van dié kommissie se vele projekte is dat mense met die Pinkster-bidure komberse skenk. Dit word vir verspreiding aan die suster in bevel van die tuisversorgers oorhandig. Hulle weet waar die nood die hoogste is. Dit is verlede jaar ook gedoen, maar vanjaar word ook vir warm klere gevra.
Written by Mariette Steyn on June 14, 2013 . Posted in Nuus uit gemeentes, Vrouelidmate
Die geestelike bediening van plaaswerkers lê die vroue van Richmond na aan die hart. Jesus se dissipels was mense wat
OORGEE, OMGEE EN AANGEE
in kort die belangrikste opdragte in die Woord: liefde tot God, liefde tot my naaste en die sendingopdrag.
Ons as gelowige vroue gee om. Omgee is om liefde 'n werkwoord te maak: gee om vir mekaar, mense in fisiese en emosionele nood. En om ander te help om te kan oorgee, omgee en aangee.
Maar die vraag bly, waar en hoe begin ons? Teen hierdie agtergrond het die vroudienskomitee olv Annatjie Reynolds besluit om ons onlangse byeenkoms (21 Mei) hier rondom te bou. Die plaas Boomanulla in ons omgewing is 'n baken. Hier het die prentjie handomkeer verander. David het enkele jare gelede begin om die Amos boekies wat die evangelie met treffende eenvoud oordra, met sy mense deur te werk.
Die mense van Boomaulla het toe vir ons kom vertel. Soos die verhale ontvou, kom die sekere wete die Gans Andere is aan die werk. David sê Angus het hom wakkergeskud en in sy ywer het hy "foute" gemaak. Maar die groot Skepper sorg en die bybelstudies, die saambid en praat het hul verhouding met mekaar aangeraak. Toe hy sy pa verloor, het sy werkers hom gedra. Ander vertel van die lewe vóór en na alkholmisbruik en alles wat daarmee saamgaan – die wat weet en hulle lank ken, knik instemmend. Die elektriese skok-dood van 'n plaaskind, beste speelmaat van Louis, David se seun, het almal geruk. Ook die ma wat haar kind verloor het, getuig "as die nie vir die Here was nie…"
"As dit nie vir die Here was nie…het die geestelike nood van plaaswerkers nie die hart geraak van'n merkwaardige gelowige vrou nie. Seppie Oosthuizen is reeds oorlede, maar haar nagedagtenis is 'n getuienis vir die Amos bediening. Op haar plaas het sy klaskamers ingerig om Amos kursusse aan te bied. Haar dogter, ook Seppie (Peyper) het vir ons vertel van haar ma se besondere geloof, omgee en toewyding om die Woord aan plaaswerkers oor te dra en hulle op te lei om ook die Woord "aan te gee". Maar die humor het ook nie uitgebly nie. Soos toe hulle by Gafoor se winkel verbyry en haar ma sê sy wil graag sien hoe lyk die winkel. In die winkel koop jy soos in toeka se tyd – toonbank voor, ware agter en jy moet maar vra wat jy wil hê. Die ingang na die drankwinkel is ook daar. Dis toe net dáár wat haar pad kruis met 'n Amos-leerling. Dié is net daar kortgevat en Seppie sê sy dink hy sit tot vandag toe nie sy mond aan drank nie.
"Ek kon nie lees of skryf nie, sy het my eers geleer," is die pragtige getuienis van die man wat ten volle opgelei is in die Amos bediening en vandag groot werk onder plaaswerkers doen.
Van ons plaasvroue het begin om die Amos kursus saam met hul huishulpe deur te werk.
*Ons Vrouedag op 9 April kan kortom beskryf word as verrykend. Ds René Potgieter van Beaufort-Wes het met ons gesels oor diensbaarheid teen die agtergrond van Ester (Hadassa). Vroue het later die kans gekry om 'n hoender te ontbeen. Die dag is op vrolike karaoke noot afgesluit.
*Rooi polkadot tafeldoeke, kerse, kaasborde, hoenderhappies en koffie met hartjie koekies het gehelp om die atmosfeer te skep vir die jaarlikse Valentynskonsert in Februarie . Pluimpie in die hoed vir Louisa en Mike, begelei deur Ronel, wat met hul sangtalent reg laat geskied het aan pragtige liefdesliedere.
Written by Mariette Steyn on April 25, 2013 . Posted in Nuus uit gemeentes
'n Dankbare Jaar
Vir die vrouelidmate van Swellendam was 2012 'n dankbare jaar met wonderlike geleenthede. Ons eerste algemene vergadering gaan oor die liefde. Johannes 13:24 "Ek gee julle 'n nuwe gebod: Julle moet mekaar liefhê." Kyk na ander mense deur Jesus se oë.